ΠΕΡΙΕΧΟΜΕΝΑ
ΑΠΟΦΑΣΕΙΣ
Κατάργηση των αριθμ. 82262/14838/17.01.2012
και οικ. 458/8852/17.01.2012 αποφάσεων, περί
σύστασης προσωποπαγών θέσεων ιδιωτικού
δικαίου αορίστου χρόνου στο Δήμο Διρφύων Μεσσαπίων, όπως τροποποιήθηκαν και ισχύουν.
Πενταετής ανανέωση απαγόρευσης θήρας στη
περιοχή Τ.Κ. Σωτηρίτσας - Βελίκας Τ.Κ. Μελιβοίας
του Δήμου Αγιάς.
ΑΠΟΦΑΣΕΙΣ
Αριθμ. 476/12518
(1)
Κατάργηση των αριθμ. 82262/14838/17.01.2012
και οικ. 458/8852/17.01.2012 αποφάσεων, περί
σύστασης προσωποπαγών θέσεων ιδιωτικού
δικαίου αορίστου χρόνου στο Δήμο Διρφύων –
Μεσσαπίων, όπως τροποποιήθηκαν και ισχύουν.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ –ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις των άρθρων 6 και 280 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Τις διατάξεις του άρθρου 10 του ν. 3584/2007 «Κώδικας Δημοτικών και Κοινοτικών Υπαλλήλων» (Α’ 143).
3. Τις διατάξεις του άρθρου 15, παρ. 1 του ν. 4483/2017
«Ρυθμίσεις για τον εκσυγχρονισμό… και άλλες διατάξεις»
(Α’ 107) και της εγκυκλίου 33/οικ. 39456/17.11.2017 του
Υπουργείου Εσωτερικών.
4. Τις διατάξεις του άρθρου 21 του ν. 2690/1999 «Κύρωση του Κώδικα Διοικητικής Διαδικασίας και άλλες
διατάξεις» (Α’ 45).
5. Τις διατάξεις του άρθρου 28 του ν. 4325/2015 «Εκδημοκρατισμός της Διοίκησης – Καταπολέμηση Γραφειο-
κρατίας και Ηλεκτρονική Διακυβέρνηση. Αποκατάσταση
αδικιών και άλλες διατάξεις» (Α’ 47).
6. Τις διατάξεις του άρθρου 24 του ν. 4368/2016 «Μέτρα για την επιτάχυνση του κυβερνητικού έργου και
άλλες διατάξεις» (Α’ 21).
7. Την αριθμ. 27524/18-10-2015 απόφαση του Υπουργού Εσωτερικών και Διοικητικής Ανασυγκρότησης περί
επιλογής των Συντονιστών των Αποκεντρωμένων Διοικήσεων (Β’ 2364).
8.  Την αριθμ. 44466/17-12-2015 απόφαση - Προκήρυξη αριθ. 1ΣΑΔ/2015 για την επιλογή των Συντο-
νιστών Αποκεντρωμένων Διοικήσεων του Υπουργού
Εσωτερικών και Διοικητικής Ανασυγκρότησης (ΑΔΑ:
6ΕΡΚ465ΦΘΕ-ΡΙΦ).
9. Την αριθμ. 13917/15-05-2017 απόφαση του Υπουργού Εσωτερικών περί διορισμού του Νικολάου Ντίτορα
του Ευαγγέλου στη θέση του Συντονιστή της Αποκεντρωμένης Διοίκησης Θεσσαλίας - Στερεάς Ελλάδας
(Υ.Ο.Δ.Δ. 250).
10. Τις διατάξεις του άρθρου 8 παρ.4 εδάφιο γγ του
π.δ.138/2010 «Οργανισμός της Αποκεντρωμένης Διοίκησης Θεσσαλίας - Στερεάς Ελλάδας» (Α’ 231).
11. Την αριθμ. 57/2011 απόφαση του Δημοτικού
Συμβουλίου Δήμου Διρφύων - Μεσσαπίων, περί λύσης
της Δημοτικής Επιχείρησης Ύδρευσης Αποχέτευσης
(Δ.Ε.Υ.Α.) του πρώην Δήμου Μεσσαπίων (ΦΕΚ 1186/Β΄/
09-06-2011).
12. Την 82262/14838/17.01.2012 απόφαση περί σύστασης προσωρινών προσωποπαγών θέσεων ιδιωτικού
δικαίου αορίστου χρόνου στο Δήμο Διρφύων - Μεσσαπίων και μεταφορά του προσωπικού της λυθείσας
Δημοτικής Επιχείρησης Ύδρευσης Αποχέτευσης Μεσσαπίων (Δ.Ε.Υ.Α.Μ.) (ΦΕΚ 172/Β΄/06.02.2012) καθώς και
την 3498/73960/06.08.2012 τροποποίηση αυτής (ΦΕΚ
2365/Β’/24.08.2012).
13. Την οικ. 458/8852/17.01.2012 απόφαση περί σύστασης προσωρινών προσωποπαγών θέσεων ιδιωτικού
δικαίου αορίστου χρόνου στο Δήμο Διρφύων - Μεσσαπίων και μεταφορά του προσωπικού της λυθείσας
Δημοτικής Επιχείρησης Ύδρευσης Αποχέτευσης Μεσσαπίων (Δ.Ε.Υ.Α.Μ.) (ΦΕΚ 172/Β΄/06.02.2012) καθώς και
την 3500/73966/06.08.2012 τροποποίηση αυτής (ΦΕΚ
2360/Β’/23.08.2012).
14. Το 28000/29.11.2017 έγγραφο του Υπουργείου
Εσωτερικών περί μεταφοράς προσωπικού.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Φεβρουαρίου 2018
ΤΕΥΧΟΣ  ΔΕΥΤΕΡΟ
Αρ. Φύλλου 678
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 678/27.02.2018
15. Την 196/2017 απόφαση Δημοτικού Συμβουλίου
του Δήμου Διρφύων – Μεσσαπίων περί κατάργησης
προσωποπαγών θέσεων (ΑΔΑ: ΩΨ9ΜΩ92-460).
16. Το 133/8396/25.01.2018 έγγραφο του Τμήματος
Διοικητικού - Οικονομικού Ν. Ευβοίας, της Αποκεντρωμένης Διοίκησης Θεσσαλίας - Στερεάς Ελλάδας, με το
οποίο μας ενημερώνει ότι η 196/2017 απόφαση Δημοτικού Συμβουλίου δεν υπόκειται στο άρθρο 225 του
ν. 3852/2010.
17. Το γεγονός ότι από την απόφαση αυτή δεν προκαλείται δαπάνη, αποφασίζουμε:
Καταργούμε τις αριθμ. 82262/14838/17.01.2012 και
οικ. 458/8852/17.01.2012 αποφάσεις, όπως τροποποιήθηκαν και ισχύουν, με τις οποίες συστάθηκαν οι
κάτωθι προσωποπαγείς θέσεις στο Δήμο Διρφύων Μεσσαπίων:
- Δέκα (10) θέσεις εργατών ύδρευσης ΥΕ (ΦΕΚ
172/Β’/2012 και 2365/Β’/2012),
- Μία (01) θέση Ηλεκτροτεχνίτη ΔΕ (ΦΕΚ 172/Β’/2012),
- Μία (01) θέση Διοικητικού ΔΕ (ΦΕΚ 172/Β’/2012),
- Δύο (02) θέσεις Διοικητικού (βοηθός λογιστή) ΔΕ
(ΦΕΚ 172/Β’/2012),
- Μία (01) θέση Καταμετρητών Υδρομέτρων ΥΕ (ΦΕΚ
2360/Β’/2012),
- Μία (01) θέση Υδραυλικού ΔΕ (ΦΕΚ 172/Β’/2012),
- Δύο (02) θέσεις εργατών ΥΕ (ΦΕΚ 2360/Β’/2012),
- Μία (01) θέση Οδηγού - Τεχνίτη ΔΕ (ΦΕΚ 172/Β’/2012),
- Μία (01) θέση Τεχνολόγου Πολιτικών Έργων Υποδομής ΤΕ (ΦΕΚ 172/Β’/2012).
Η απόφαση αυτή να δημοσιευθεί στην Εφημερίδα της
Κυβερνήσεως.
Λαμία, 1 Φεβρουαρίου 2018
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΝΤΙΤΟΡΑΣ
Ι
Αριθμ. Πρωτ. 31/3559
Δ/ξης. 12
(2)
Πενταετής ανανέωση απαγόρευσης θήρας στη
περιοχή Τ.Κ. Σωτηρίτσας - Βελίκας Τ.Κ. Μελι βοίας
του Δήμου Αγιάς.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις του άρθρου 258 παρ. 5 του ν.δ. 86/1969
(ΦΕΚ 7 Α΄/18-1-1969) περί Δασικού Κωδικός, όπως συμπληρώθηκαν με τις δ/ξεις του άρθρου 7 του ν. 177/1975
«Περί αντικαταστάσεως και συμπληρώσεως διατάξεων τινών του ν.δ. 86/1969 περί Δασικού Κωδικός» (ΦΕΚ Α΄ 205).
2. Τις διατάξεις της υπ’ αριθμ. 414985/29-11-1985 (ΦΕΚ
757/Β΄/18-12-1985) κοινής απόφασης των Υφυπουργού
Εθνικής Οικονομίας και Αναπληρωτή Υπουργού Γεωργίας «Μέτρα διαχείρισης της άγριας πτηνοπανίδας», όπως
αυτή τροποποιήθηκε και ισχύει.
3. Τις διατάξεις του π.δ. 94/1993 (ΦΕΚ 40/Α΄/22-3-1993)
«Περί καθορισμού αρμοδιοτήτων που διατηρούνται από
τον Υπουργό και τις Περιφερειακές Αρχές ή Όργανα Διανομαρχιακού επιπέδου του Υπουργείου Γεωργίας».
4. Τις διατάξεις του ν. 3852/2010 (ΦΕΚ 87/Α΄/7-6-2010)
«Νέα Αρχιτεκτονική της Αυτ/σης και Αποκεντρωμένης
Διοίκησης - Πρόγραμμα Καλλικράτης», όπως ισχύει.
5. Το π.δ. 138/2010 (ΦΕΚ 231/τ.Α΄/27-12-2010) με
το οποίο συστάθηκε ο Οργανισμός Αποκεντρωμένης
Διοίκησης Θεσσαλίας-Στερεάς Ελλάδας.
6. Τις διατάξεις του ν. 3937/2011 (ΦΕΚ 60/Α΄/
31-3-2011) περί «Διατήρησης της βιοποικιλότητας και
άλλων διατάξεων».
7. Το άρθρο 56 του ν. 4257/2014 (ΦΕΚ 93 Α΄) «Επείγουσες ρυθμίσεις αρμοδιότητας Υπουργείου Εσωτερικών».
8. Τη με αρ. 4/6-2-2015 πράξη υπουργικού συμβουλίου
(ΦΕΚ 24/Α΄).
9. Το άρθρο 28 παρ. 1 του ν. 4325/2015 (ΦΕΚ 47/τ.Α΄/
2015) «Εκδημοκρατισμός της Διοίκησης - Καταπολέμηση
της Γραφειοκρατίας και Ηλεκτρονική Διακυβέρνηση Αποκατάσταση αδικιών και άλλες διατάξεις».
10. Την αριθμ. 6985/85797/01-6-2017 απόφαση
Σ.Α.Δ.Θ.Σ.Ε. «περί μεταβίβασης αρμοδιοτήτων» κ.λπ.
(ΦΕΚ 2003/2017/τ.Β΄).
11. Το γεγονός ότι η αριθμ. 1077/132982/5-7-2012
(Επανάληψη στο ορθό) (ΦΕΚ 2141/τ.Β΄/16-7-2012) τροποποίηση απαγόρευσης θήρας ως προς τα όρια και την
έκταση στην περιοχή Τοπικής Κοινότητας ΣωτηρίτσαςΒελίκας, Τοπικής Κοινότητας Μελιβοίας, Δημοτικής Ενό-
τητας Μελιβοίας, Δήμου Αγιάς έληξε στις 31/07/2017 και
υπάρχει ανάγκη ανανέωσής της κατόπιν και της σύμφωνης γνώμης του Δήμου Αγιάς και του Κυνηγετικού
Συλλόγου Αγιάς και Περιχώρων (Σχετ. 6113/28-8-2017
και 33/7-8-2017 έγγραφά τους αντίστοιχα).
12. Την με αρ. πρ. 31/3559/9-1-2018 εισήγηση της
υπεύθυνης θήρας του Δασαρχείου Αγιάς, αποφασίζουμε:
Απαγορεύουμε το κυνήγι όλων των θηραμάτων για
πέντε (5) χρόνια μέχρι 13/2/2023, σε έκταση εννέα χιλιάδων εξακοσίων εξήντα εννέα (9.669) στρεμμάτων
στην περιοχή της Τοπ. Κοιν. Σωτηρίτσας - Βελίκας της
Τοπ. Κοιν. Μελιβοίας του Δήμου Αγιάς, αρμοδιότητας
Δασαρχείου Αγιάς, που ορίζεται ως εξής:
Αρχίζει από την παραλιακή γέφυρα του ρέματος Πουρί και ακολουθεί κατεύθυνση Βόρεια κατά μήκος της
παραλιακής οδού μέχρι τη διασταύρωση των δρόμων
Μπουτσκαρέλα και Βελίκας Παλιουριάς, στην οικία του
Άγγελου Καρβουνιάρη μετά τον κάβο Βελίκας.
Από το σημείο αυτό συνεχίζει Δυτικά το δρόμο Μπουτσκαρέλα μέχρι τις οικίες Λιάγκου Αλέξανδρου και Λά-
γιου Θωμά.
Στη συνέχεια ακολουθεί Νότια κατεύθυνση δια νοητής
ευθείας γραμμής περνά κάθετα το ρέμα Κουλούρες και
φθάνει απέναντι στη στροφή του αγροτικού δρόμου
στη θέση "Τσιγαρίδα".
Από το σημείο αυτό συνεχίζει Νότια δια νοητής ευθείας γραμμής και φθάνει στον αγροτικό δρόμο στη θέση
"Κριθάρια.
Στη συνέχεια ακολουθεί Νότια κατεύθυνση το δρόμο
"Κριθάρια - Κάστρο - κέντρο Μπόρα Μπόρα" μέχρι τη
διασταύρωση του δρόμου αυτού με το χωματόδρομο
Βελίκας - Μοναστήρι Θεολόγος κοντά στο κέντρο Μπόρα
Μπόρα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 678/27.02.2018
Από το σημείο αυτό συνεχίζει Νοτιοδυτικά δια νοητής
ευθείας γραμμής περνά κάθετα το ρέμα Πλατανιάς και
φθάνει στο ύψωμα στη θέση "Ταραμάς" (Πλάτωμα Άγγελου Καρβουνιάρη).
Στη συνέχεια ακολουθεί Νοτιοδυτική κατεύθυνση δια
νοητής ευθείας γραμμής περνά κάθετα το ρεματίδιο και
φθάνει στο ύψωμα στη θέση "Γκουσγκουνόραχη - Τσούμα (ελαιοπερίβολο Χρήστου Βαλάρη)’’.
Από το σημείο αυτό συνεχίζει Νοτιοδυτικά δια νοητής
ευθείας γραμμής και φθάνει στο υδραγωγείο Βελίκας,
στη συμβολή του αγροτικού δρόμου προς εκκλησία
"Παναγία" με τον ασφαλτόδρομο Βελίκας - Μελιβοίας.
Στη συνέχεια ακολουθεί Νότια κατεύθυνση τον αγροτικό δρόμο προς εκκλησία "Παναγία" και συνεχίζει με
κατεύθυνση Δυτική τον αρδευτικό τσιμενταύλακα Πετρωτό - Κρανές και ριζό - ριζό φθάνει στην εκκλησία
"Αγία Τριάδα".
Από το σημείο αυτό ακολουθεί Νοτιοανατολική κατεύθυνση τον αρδευτικό τσιμενταύλακα "Κοντάκης" φθάνει
στις παλαιές καλύβες Α/φών Μπάτσικα και συνεχίζει Ανατολικά μέχρι τις εκβολές του ρεματιδίου Παλαιόστρατα.
Στη συνέχεια ακολουθεί Νότια κατεύθυνση το ρεματίδιο Παλαιόστρατα και φθάνει στον ασφαλτόδρομο Άνω -
Κάτω Σωτηρίτσα (πάνω από την σιδερόπορτα του Κων/
νου Ντακούλα).
Από το σημείο αυτό συνεχίζει με κατεύθυνση Δυτική
τον ασφαλτόδρομο Άνω - Κάτω Σωτηρίτσας για 500 μ.
περίπου όπου συναντά τον αγροτικό δρόμο τον οποίο
ακολουθεί με κατεύθυνση Νότια και φθάνει στον ελαιώνα Γεωργίου Τσιάρα και από το σημείο αυτό με κατεύ-
θυνση Δυτική ριζό - ριζό φθάνει στο πηγάδι Καραγιάννη.
Στη συνέχεια με κατεύθυνση Νοτιοδυτική περνά κάθετα το ρέμα Δεληκούστα φθάνει στο ελαιοπερίβολο του
Γιάννη Δημηνίκου και ακολουθώντας Νότια κατεύθυνση
μεταξύ των ορίων των ελαιοπεριβόλων του Γιάννη Δημηνίκου και Γωργίου Διαμαντή φθάνει στο ριζό.
Από το σημείο αυτό με κατεύθυνση Νότια συνεχίζει
την κορυφογραμμή περνά από το ελαιοπερίβολο του
Ηλία Λέτσιου και κάθετα τον αγροτικό δρόμο προς Παραφέντη (ελαιοπερίβολο Αντωνίου και Γεωργίου Τσιάρα),
ακολουθεί τη ρεματιά και φθάνει στο ρέμα Ντιβανάδικο.
Στη συνέχεια ακολουθεί με κατεύθυνση Νοτιοανατολική το ρέμα Ντιβανάδικο μέχρι το σημείο που συμβάλει
με το ρέμα Πρίονα.
Από το σημείο αυτό ακολουθεί Νοτιά κατεύθυνση δια
νοητής ευθείας γραμμής, περνά από τον ελαιώνα του
Στεφάνου Τριαντάφυλλου θέση "Μπότσιανη" και συναντά το υψομετρικό του Στρατού και δεξαμενή στη θέση
"Σαμάρια".
Στη συνέχεια ακολουθεί Νότια κατεύθυνση περνά κάθετα τον κεντρικό χωματόδρομο Άνω Σωτηρίτσας - Κάτω
Σωτηρίτσας, ακολουθεί την κοίτη του ρέματος Γκρέκο
και φθάνει στην όχθη του ρέματος Πουρί.
Από το σημείο αυτό ακολουθεί Ανατολική κατεύθυνση το χωματόδρομο στην όχθη του ρέματος Πουρί και
φθάνει στην παραλιακή Γέφυρα του ρέματος Πουρί όπου
και το αρχικό σημείο έναρξης.
Από τις διατάξεις αυτής της απόφασης δεν προκαλείται
δαπάνη σε βάρος του κρατικού προϋπολογισμού.
Η τήρηση της παρούσας ανατίθεται στα όργανα της
Δασικής Υπηρεσίας, της Αστυνομίας, της Ζ΄ Κυνηγετικής
Ομοσπονδίας και σε κάθε φιλόνομο πολίτη.
Οι παραβάτες αυτής διώκονται και τιμωρούνται σύμφωνα με τις περί θήρας ισχύουσες διατάξεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 678/27.02.2018
Η απόφαση αυτή να δημοσιευθεί στην Εφημερίδα της Κυβερνήσεως.
Αγιά, 13 Φεβρουαρίου 2018
Με εντολή Συντονιστή
Αποκεντρωμένης Διοίκησης
Η Αναπληρώτρια Προϊσταμένη
Δασαρχείου Αγιάς
ΔΗΜΗΤΡΑ ΚΑΤΣΙΚΑΤΣΟΥ

[Source: 20180200678.pdf | Tokens: 10720]